CELEX: 62011TN0389
Language: da
Date: 2011-07-18 00:00:00
Title: Sag T-389/11: Sag anlagt den 18. juli 2011 — Guccio Gucci mod KHIM — Chang Qing Qing (GUDDY)

24.9.2011   
            
            
               DA
            
            
               Den Europæiske Unions Tidende
            
            
               C 282/34
            
         Sag anlagt den 18. juli 2011 — Guccio Gucci mod KHIM — Chang Qing Qing (GUDDY)
   (Sag T-389/11)
   2011/C 282/67
   Stævningen er affattet på engelsk
   
      Parter
   
   
      Sagsøger: Guccio Gucci SpA (Firenze, Italien) (ved advokat F. Jacobacci)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Chang Qing Qing (Firenze, Italien)
   
      Sagsøgerens påstande
   
   
               —
            
            
               Afgørelse truffet den 14. april 2011 af Første Appelkammer ved Kontoret for Harmonisering i det Indre Marked (Varemærker og Design) (sag R 143/2010-1) annulleres, for så vidt som den forkastede indsigelsen for de øvrige varer i klasse 9 og 14.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Chang Qing Qing
   
      Det omhandlede EF-varemærke: Ordmærket »GUDDY«, for visse varer i klasse 9, 14, 18 og 25 — EF-varemærkeansøgning nr. 6799531
   
      Indehaver af det i indsigelsessagen påberåbte varemærke eller tegn: Guccio Gucci SpA
   
      Det påberåbte varemærke eller tegn: EF-varemærkeregistrering nr. 121988 af ordmærket »GUCCI«, for varer i klasse 9, 14, 18 og 25
   
      Indsigelsesafdelingens afgørelse: Indsigelsen forkastet
   
      Appelkammerets afgørelse: Delvis ophævelse af indsigelsesafdelingens afgørelse og delvist afslag på klagen
   
      Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 207/2009, idet appelkammeret ikke (i) foretog en nøjagtig undersøgelse af de dokumenter, der var indgivet, med henblik på at nå til den rigtige konklusion vedrørende den højere grad af særpræg ved varemærket »GUCCI« og vedrørende den fonetiske sammenligning mellem varemærkerne, samt efterfølgende (ii) foretog en fejlagtig fortolkning og anvendelse artikel 8, stk. 1, litra b), i EF-varemærkeforordningen.